यह घटना ओडिशा के भद्रक जिले की है. यहां एक किसान का घर नागलोक बन गया. पाइकसाही गांव निवासी किसान विजय भुइंया ने कभी सपने में भी नहीं सोचा होगा कि उसका अपना घर नागलोक बन जाएगा. लेकिन ऐसा हुआ और फिर एक दिन उसके नए बने मकान में एक कोबरा सांप रेंगकर ड्रॉइंग रूम आ घुसा. वह सांप वहां मौजूद विजय भुइंया की बेटी के पैर पर चढ़ गया. अचानक उसकी बेटी चिल्लाकर वहां से भागी. गनीमत यह रही कि सांप ने उसे डसा नहीं. लेकिन इस घटना के बाद उसके यहां एक के बाद एक सांप निकलने लगे. इस कारण विजय का पूरा परिवार परेशान हो गया.